ফ্রাঙ্ক ল্যাম্পার্ড
ফ্রাঙ্ক জেমস ল্যাম্পার্ড ওবিই (ইংরেজি: Frank Lampard; জন্ম: ২০ জুন ১৯৭৮; ফ্রাঙ্ক ল্যাম্পার্ড নামে সুপরিচিত) হলেন একজন পেশাদার ফুটবল ম্যানেজার এবং সাবেক ইংরেজ ফুটবল খেলোয়াড়। তিনি সর্বশেষ ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব এভারটনের ম্যানেজারের দায়িত্ব পালন করেছেন। তিনি তার খেলোয়াড়ি জীবনের অধিকাংশ সময় ইংল্যান্ডের পেশাদার ফুটবল ক্লাব চেলসি এবং ইংল্যান্ড জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেছেন।